cyanic-selkie/wikianc huggingface dataset:
Nicole Beukers
Hun representerte Nederland under Sommer-OL 2016 i Rio de Janeiro, der hun tok sølv i dobbeltfirer.
Under Sommer-OL 2020 i Tokyo som ble arrangert i 2021, ble hun nummer 6 i dobbeltfirer.
Atharvaveda
Atharvaveda (sanskrit: अथर्ववेद) er et hellig skrift innenfor hinduismen. Det er også en kilde til vedisk mytologi. Teksten består av religiøse hymner og besvergende formler, og er den yngste av de fire vedaene. Den har sitt navn etter Atharvan, en lærd som angivelig skal ha nedtegnet åpenbaringene, og kan dateres til ca 1200 – 1000 f.Kr.
Omtrent en sjuendedel av verket er tekster som Atharvaveda har felles med Rigveda. Selv om Atharvaveda regnes blant vedaene, står den likevel «utenfor» kjernen av tre (Rigveda, Yajurveda og Samaveda) sentrale. Noe kan tyde på at den representerer en parallell kultisk tradisjon.
Språket i Atharvaveda utgjør sammen med Rigveda og de mantriske tekstene i Yajurveda den eldste bevarte formen av vedisk sanskrit. Tekstene er de eldste indiske tekstene som omtaler jern.
MS «Folla»
MS «Folla», tidligere «Hardangerfjord», er en godsrutebåt bygget i 1982 som eies og opereres av NTS Shipping. MS «Folla» går i ukentlig rute mellom Namsos og Tromsø med trelast og fiskefôr for Moelven Industrier og EWOS, i tillegg til stykkgods.
Båten ble bygget ved Th. Hellesøy Skipsbyggeri i Kvinnherad og overlevert som MS «Hardangerfjord» til Hardanger Sunnhordlandske Dampskipsselskap i Bergen i 1982. I 1994 ble den solgt til Namsos Trafikkselskap (NTS) og omdøpt til MS «Folla». I 2002 ble båten solgt videre til Folla Sjøtransport, som i 2013 ble oppkjøpt av NTS og i 2017 tok navnet NTS Shipping.
Svømming under Panamerikanske leker 1963
Svømming under Panamerikanske leker 1963. Svømming var med som en av nitten grener i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var seks individuelle og to stafetter for både damer og menn. USA ble beste nasjon, de vant alle seksten gullmedaljene.
Corpus Christi-demningen
Corpus Christi-demningen er en to-nasjonal dam og vannkraftstasjon under bygging i elva Paraná i det nordlige Argentina (Provincia de Misiones), på grensen med Paraguay. Anlegget er fortsatt (2009) under bygging.
Vannkraftverket skal få installert vannkraftproduksjon på maksimalt 3 000 MW ved 30 000 m³/s vannføring. Elektrisiteten skal etter planen eksporteres til Brasil.
Ovenfor denne, i samme elv, bygges Garabi-Roncador-demningen ut med ferdigstillelse i 2015. Dette vil redusere vannføringen i Corpus Christi-reservoaret.
Hold on Tight
Hold on Tight er Hey Monday sin debutalbum. Albumet ble utgitt den 7. oktober 2008 og ble produsert av Bert Disend.
Tito-Šubašić-avtalen
Tito-Šubašić avtalen (Viški sporazum) var et forsøk fra de alliertes side på å forene den monarkistiske regjeringen for Kongeriket Jugoslavia og de kommunistiske partisanene som hadde forsvart landet under den andre verdenskrig og var de facto ledere av de frigjorte områdene.
Den ble undertegnet på øya Vis, Kroatia 16. juni 1944 av Josip Broz (Tito), lederen av partisanene og Ivan Šubašić, kongens spesialutsending og tidligere ban av Kroatia. Den faktiske opprettelsen av den nye regjeringen skjedde ikke før 2. november 1944.
QWERTY (sang)
Sangen hadde premiere i august 2006 på Summer Sonic Festival i Osaka i Japan. Sangen er kjent for dens kompliserte gitarriff som ikke er typisk for Linkin Park. Sangen er inspirert av heavy metal-riff.
Sangen pleier å bli kalt Behind Your Lies på grunn av refrenget i sangen «You hide behind lies, you don't know why, you crossed the line, wrapped up inside your lies.» I liveversjonen av sangen hvisker Shinoda «you hide behind lies, you don't know why», men i studioversionen hvisker Bennington. Sangen fikk navnet sitt fra tastaturet som blir kalt QWERTY.
Sangen er én av tre B-sanger i Linkin Park Projekt Revolution. Sangen debuterte i Amerika på Mountain View den 29. juli 2007.
Liste over kulturminner i Snåsa
Liste over kulturminner i Snåsa er en oversikt over fredede og/eller bevaringsverdige bygninger og elementer i Snåsa. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Tollef Landsverk
Tollef Landsverk (født 12. desember 1920, død 8. juni 1988) var en norsk dommer og embetsmann.
Tidlig i sin karriere var Landsverk politifullmektig og senere sorenskriver i Stavanger, Skien og Porsgrunn. Han var sysselmann på Svalbard i perioden 1963 til 1967. Fra 1981 var han lagdommer i Agder lagmannsrett. Han døde i juni 1988.
Henrietta Boggs
Henrietta Boggs (født 6. mai 1918 i Spartanburg i Sør-Carolina i USA, død 9. september 2020 i Montgomery i Alabama) var en costarricansk-amerikansk forfatter, journalist og aktivist. Hun var den costarricanske president José Figueres Ferrers første hustru, og var Costa Ricas førstedame fra 1948 til 1949 i årene etter den costarricanske borgerkrig.
Bakgrunn
Henrietta Boggs var datter av Meta Long og Ralph Emerson Boggs; han var en presbyteriansk eldste. I 1923 flyttet familien til Birmingham i Alabama, der faren startet opp et byggefirma.
Etter High School gikk hun på Birmingham–Southern College og studerte engelsk der og var reporter for studentavisen.
Costa Rica
Under en sommerferie i 1940 dro hun til Costa Rica er hennes tante og onkel bodde som pensjonister. Der møtte hun José Figueres Ferrer, som hun senere giftet seg med, i 1941. Den 20. april 1943 fødte hun deres første sønn, José Martí Figueres Boggs, og 19. februar 1945 deførste datter, Meta Shannon Figueres Boggs, begge i San José. Datteren Meta ble diplomat og FN-ambassadør.
Figueres ble leder for opposisjonsstyrkene i borgerkrigen som brøt ut i Costa Rica i 1948. Han hadde lenge håpet å å bruke Costa Rica som hovedbase for å fjerne de tre sentrale søramerikanske diktatorer. Gruppen ble grundig overvåket av myndighetene, spesielt etter at de gjennomførte en rekke operasjoner som ble regnet som terrorangrep av myndighetene i 1945 og 1946. Disse angrepene var planlagt å utvikle seg til en generalstreik, men folket responderte ikke. I 1948 utviklet protestene over valgresultatet seg til en væpnet konflikt, deretter utviklet det seg til en revolusjon. Med mer enn 2000 døde var resultatet av den 44-dager lange borgerkrigen, noe som gjør denne konflikten til den blodigste hendelsen i det 20. århundre i Costa Ricas allerede ganske blodige historie.
Han klarte å styrte regjeringen, og så ble han president, og avskaffet han hæren, og dermed var Henrietta Boggs blitt en First Lady. Hun kunne benytte sin sentrale posisjon til å bevirke at landets kvinner ble gitt stemmerett.
Skilsmisse, tilbake til USA
Figueres giftet seg på nytt, med den danske Karen Olsen Beck.
Alabama
Hennes tilbakevenden til Alabama i 1969 kom med et nytt ekteskap, med Dr. Hugh MacGuire. Der var hun med på å grunnlegge River Region Living, et citymagasin som hun senere solgte, men som hun fortsatte å skrive for, helt frem til sin død.
Hun ble 100 år i mai 2018.
Memoarer, film
Hennes memoarer fra årene i Costa Rica, Married to a Legend: My Life with Don Pepe (1992), ble populær blant lesere i USA og Costa Rica, og ble utgangspunkt for dokumantarfilmen First Lady of the Revolution. Fulmen ble produsert av Spark Media, et dokumentarfilmstelskap i Washington, D.C.
Forlond
Forlond er en havn fra J.R.R. Tolkiens fiktive verden Midgard. Den ligger på den nordre siden av Lhûne gulfen i den nordvestre delen av Midgard. Den ble bygget av alvene etter at Beleriands fall.
Navnet Forlond er Sindarin for Nord havn.
Wheeler County (Texas)
Wheeler County er et fylke i den amerikanske delstaten Texas. Det ligger nord i staten og det grenser mot Hemphill County i nord, Collingsworth County i sør og mot Gray County i vest. Det grenser også mot delstaten Oklahoma i øst.
Wheeler Countys totale areal er 2 371 km² hvorav 3 km² er vann. I 2000 hadde fylket 5 284 innbyggere. Administrasjonssenteret ligger i byen Wheeler. Wheeler County har fått sitt navn etter Royal Tyler Wheeler.
Huka hoppanlegg
Huka hoppanlegg er et skihoppanlegg ved Høydalsmo i Tokke kommune i Telemark. Anlegget ligger på sørøstsiden av Bergstøylnutane, nordvest for Høydalsmo. Det består av en normalbakke med K-punkt 85 meter (bakkestørrelse 94 meter) og tre småbakker med K-punkt 28, 18 og 10 meter. Bakkerekorden i den største bakken er 98 meter, satt av Anders Bardal under NM 1. februar 2002. Anlegget er eid av Høydalsmo IL.
Anlegget ble bygd i 1993 og modernisert til NM i 2002. I tillegg til NM har Huka vært arena for B-verdenscuprenn i kombinert i 2005 og 2007.
Høydalsmo IL har planer om å bygge en K60-bakke i anlegget.
Derolus
Derolus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore til store, slanke, brunlige til svarte trebukker. Noen har lyse tegninger på dekkvingene, andre er ensfargede. Antennene er lengre enn kroppen hos hannene, omtrent så lange som kroppen hos hunnene, særlig de innerste leddene er vanligvis kraftige og noe fortykkede. Pronotum er tydelig smalere enn dekkvingene, tydelig knudrete med rundede sider. Dekkvingene er omtrent parallellsidige med rettvinklede "skuldre". Beina er forholdsvis lange.
Utbredelse
Slekten er vidt utbredt over det meste av Afrika og Asia.
Jeg er en slusk
«Jeg er en slusk» er en rallarvise fra slutten av 1800-tallet. Melodien er den samme som til «Ved Idas grav». Visa er også spilt inn på platen Frem fra Glemselen kap.20 med Håkon Banken.
Saturn IB
Saturn IB er en bærerakett brukt i Apollo-programmet. Den var en oppgradert versjon av Saturn I-raketten med et kraftigere trinn to: S-IVB. I motsetning til Saturn I hadde Saturn IB kraft nok til å sende en Apollo kommando-/servicemodul og månelander ut i bane rundt jorden. Dette gjorde raketten verdifull i testingen av Apollo-fartøyene, mens den større Saturn V-raketten fortsatt var under utvikling. Saturn IB ble senere brukt til de bemannede Skylab-ferdene og Apollo-Soyouz-prosjektet.
Photinus (bille)
Photinus er en artsrik slekt av lysbiller.
Utseende
Middelsstore, avlange, noe flate lysbiller. Hos hannene er hodet gjerne dekket av pronotum sett ovenfra. Antennene er trådformede.
Levevis
Lysbillene er nattaktive insekter. De finnes i mange ulike naturtyper (habitat), som fuktige enger, langs skogsbryn, bekker, i hager og parker. I denne gruppen sender ikke alle artene ut lys som voksne.
Utbredelse
Slekten er utbredt i den Nye verden, mest i den neotropiske økosonen, men forekommer også i det sørlige Afrika og i Middelhavsområdet..
Azem Vllasi
Azem Vllasi (født 1948) er en kosovoalbansk politiker. Han var medlem av det jugoslaviske kommunistpartiet. Han ble leder av kommunistpartiet i Kosovo og president av Kosovo i 1986. Han var spesialrådgiver i forhandlingene om Kosovos endelige status.
MS «Vøringen» (1983)
M/S «Vøringen» er et motorskip bygget i 1983 for Hardanger Sunnhordlandske Dampskipsselskap.
Nigel Hawthorne
Nigel Hawthorne (født 5. april 1929 i Coventry i West Midlands i England, død 26. desember 2001 i Hertfordshire i England) var en engelsk skuespiller.
Hawthorne er først og fremst kjent for rollen som den slue embetsmannen i TV-serien Javel, herr statsråd (Yes, Minister), senere og i oppfølgerserien Javel, herr statsminister, samt i rollen som kong Georg III i filmen The Madness of King George (1994).
Helene (måne)
Helene er en av Saturns måner og regnes som den trettende i rekken. Helene ble oppdaget i 1980 av Laques og Lecacheux.
Helene er oppkalt etter en Amasone som kjempet i kampen mot Akilles.
Pati-demningen
Pati-demningen er en dam og vannkraftstasjon under bygging i elva Paraná i det nordlige Argentina (Provincia de Santa Fe), ved byen Reconquista. Anlegget er fortsatt (2009) under bygging.
Vannkraftverket skal få installert vannkraftproduksjon på maksimalt 3 300 MW ved 38 000 m³/s vannføring. Det ventes at vannspeilet skal heves til 43 meter og reservoaret blir 300 km langt.
Chapetón-demningen
Chapetón-demningen er en dam og vannkraftstasjon under bygging i elva Paraná i det nordlige Argentina (Provincia de Santa Fe), noen km nord for byen Santa Fe. Anlegget er fortsatt (2009) under bygging.
Vannkraftverket skal få installert vannkraftproduksjon på maksimalt 3 000 MW med en anslått framtidig årsproduksjon på 18,6 TWh. Det ventes at vannspeilet skal heves til 35 meter og reservoaret blir maksimalt 300 km langt.
Wulf
Wulf har flere betydninger:
HTLV-3
HTLV-3 (human T-lymphotropic virus-III), er en tidlig betegnelse på det viruset som i dag heter HIV. Andre navn som ble brukt på viruset i pandemiens begynnelse var lymphadenopathy-associated virus (LAV), and AIDS-associated retrovirus (ARV).
Jernbane i Storbritannia
Jernbanen i Storbritannia er verdens eldste. Den består av omkring 16 536 km spor, hvorav 3 062 km er elektrifisert.
Historie
De tidligste kjente jernbanene i Storbritannia er dokumentert i 1676, da man fraktet kull fra gruver til elven ved Newcastle-upon-Tyne. De primitive treskinnene som ble brukt ble fornyet i 1793, da Benjamin Outram innførte L-formede skinner i støpejern.
Den første hestetrukne passasjerbanen, Oystermouth Railway, kom i 1807. To år tidligere, i 1805, hadde et lokomotiv blitt kjøpt inn til en av kullbanene, men det kunne ikke tas i bruk fordi banen fortsatt hadde treskinner. I 1813 ble lokomotivet Puffing Billy konstruert, og året etter forbedret George Stephenson designet. Den første linjen med dampdrevet lokomotiv, med Stephenson som ingeniør, ble åpnet 27. september 1825.
Utbygging av jernbanen ble høyt prioritert, og mange byer og landsbyer i Storbritannia fikk nye glansdager da jernbanen kom. Det ble utført en rekke arbeider som var imponerende i forhold til datidens redskaper, som byggingen av Forth Bridge i 1890 og omleggingen av 285 km skinnegang fra bredspor til normalspor i løpet av én helg i mai 1892.
Disse selskapene (også kalt de fire store) sto for jernbanedriften frem til 31. desember 1947.
Nasjonalisering
I 1920- og 1930-årene tok veitransport over mye for jernbanen, og inntektene dalte. Under andre verdenskrig fikk selskapene felles ledelse. Etter krigens slutt var jernbanen i dårlig stand, ettersom vanlig vedlikehold hadde måttet vente. For å få jernbanen tilbake til før-krigs standard var nasjonalisering igjen aktuelt.
Fra 1. januar 1948 var jernbanen nasjonalisert i selskapet British Railways (BR), senere British Rail, som ble styrt av British Transport Commission. En fornyelsesprosess ble satt i gang, og var ferdig i 1954. Fra midten av 1950-årene ble diesel- og elektriske lokomotiver innført.
Omstrukturering
I midten av 1960-årene førte store underskudd til en gjennomgang av jernbanestrukturen. Komiteen som gransket nettverket var splittet i synet på hva som måtte gjøres. Sir Ivan Stedeford og hans fløy var tilhenger av en konsensustilnærming med et langsiktig syn, men til slutt fikk et annet medlem, dr. Richard Beeching, i oppgave å reorganisere jernbanen. 15. mars 1961 leverte han sin rapport «The Reshaping of British Railways» (omstruktureringen av britiske jernbaner) der han anbefalte å legge ned en tredjedel av jernbanestasjonene og fjerne 70 000 stillinger i løpet av en 3-års periode. Rapporten ble kjent som the Beeching Axe, og resulterte i at mange sidebaner, stasjoner og fraktdepoter ble nedlagt, med den konsekvens at enda mer transport gikk over til veinettet. I befolkningen var nedleggelsene meget upopulære, og er det fortsatt. Det pågår mange steder kampanjer for gjenåpning av linjer som ble nedlagt som følge av Beechings rapport.
Privatisering
De fleste av selskapene som driver passasjerbefordring er tungt subsidisert. Pr. 2006 var subsidiene totalt på omkring 6,5 milliarder pund. I pressen og allmennheten er det et klart flertall som ser på privatiseringen som en fiasko, men regjeringen har blankt avvist nasjonalisering. En hovedårsak til dette er at regjeringen da tar på seg fullt ansvar for Network Rails gjeld på 9,6 milliarder pund, samt at de private selskapene må kjøpes ut.
Renessanse for jernbanen
Jernbanen i Storbritannia har hatt en jevn økning med passasjerer, de siste 13 år har antallet reisende økt jevnt og i 2007 fraktet jernbanen flere passasjerer enn noen gang før i fredstid (1943-45 var rekordhøyt på grunn av troppetransporter). I 2007 åpnet den 108 kilometer lange dobbelsporede Channel Tunnel Rail Link fra St. Pancras stasjon i London til Kanaltunnelen. Dette var Storbritannias første høyhastighetsbane, og tillot hastigheter opp til 300 km/t. Linjen kostet 5,8 milliarder pund, og kortet ned reisetiden fra Paris til London med omkring 40 minutter. En ny høyhastighetsbane er også planlagt fra London til Birmingham.
Museumsjernbaner
Mange av banestrekningene som ble nedlagt som følge av Beechings rapport på 1960-tallet, drives i dag videre som museumsjernbaner. De fleste er basert på dugnadsarbeid, og kjører veterantog i sommerhalvåret. Nedlagte sidebaner dominerer, men også dobbelsporede (tidligere) hovedbanestrekninger er restaurert og gjort om til levende muséer. Museumsbanene er både normalsporet og – spesielt i Wales – smalsporet. Enkelte korte strekninger med bredspor er også rekonstruert. Flere av museumsjernbanene arbeider med forlengelse av linjene sine. I tillegg til National Railway Museum i York, finnes mange mindre jernbanemuséer som er åpne for publikum.
Et stort antall lokomotiver er også bevart og restaurert til kjørbar stand – både damp og diesel. I 2008 gjennomførte det første nybygde damplokomotivet siden 1960 sin jomfrutur. Lokomotivet heter «Tornado» og er et rekonstruert LNER Peppercorn klasse A1 med akselrekkefølge 4-6-2 (Pacific). Lokomotivet har toppfart omkring 160 km/t, men er sertifisert for 121 km/t (75 mph) på det nasjonale jernbanenettet.
Noen britiske museumsjernbaner:
Beneath It All
Beneath It All er en musikk-EP med Hey Monday. Den ble utgitt den 17. august 2010 og inneholder syv låter.
Eian Sandvik
Eian Sandvik (født 28. mars 1989) er en norsk tidligere alpinist. Han kommer fra Nesbru i Asker og representerte Bærums Skiklub. Han begynte i alle disipliner, men markerte seg mest i utfor. I 2008 kom Sandvik på andreplass i junior-VM i utfor i Spania, og i 2009 ble han norgesmester i utfor både i junior- og seniorklassen. Han har også bronse i senior-NM i utfor i 2007.
Kjetil Jansrud
Kjetil Jansrud (født 28. august 1985 i Stavanger) er en norsk tidligere alpinist fra Vinstra. Da han var tre år gammel flyttet familien fra Stavanger til Vinstra. Han har gull, to sølv og to bronse fra OL og gull og to sølv fra VM. Han deltok i verdenscupen fra 2003 til 2022. Han ble nummer to sammenlagt to sesonger, vant utforcupen én sesong og super-G-cupen tre sesonger.
Karriere
Kjetil Jansrud startet sin karriere i 2001/2002, allerede som sekstenåring da han deltok i europacupen. Han debuterte på internasjonalt seniornivå 19. januar 2003 i Wengen i slalåm og var med i verdenscupsesongen 2004/2005. Han var også med i den norske troppen til VM 2005 i Bormio.
Jansrud fikk sin første pallplassering i verdenscupen i storslalåm i Adelboden, 10. januar 2009. Han lå på 14.-plass etter første omgang, men kjørte inn til en tredjeplass etter andre omgang. Sammenlagt endte Jansrud 72 hundredeler bak vinneren Benjamin Raich, og 48 hundredeler bak andreplassen til Massimiliano Blardone. Hans andre pallplassering kom i storslalåm i Kranjska Gora 29. januar 2010. Han endte 51 hundredeler bak vinneren Ted Ligety og 17 hundredeler bak Marcel Hirscher. Dagen etter tok Jansrud ett steg videre opp på seierspallen. Han var 45 hundredeler bak vinneren Marcel Hirscher i et nytt storslalåmrenn i Kranjska Gora. 5. desember 2010 kjørte Jansrud inn til en andreplass i storslalåm i Beaver Creek.
Hans første pallplassering i fartsdisiplinene kom 16. desember 2011 da han ble nummer tre i super-G i Val Gardena. Hans første pallplassering i utfor kom 3. mars 2012 da ble nummer to på hjemmebane i Kvitfjell, bare to hundredeler etter vinneren Klaus Kröll. Dagen før ble han nummer tre i super-G samme sted, da var han tre hundredeler fra førsteplassen. 4. mars 2012 vant Jansrud for første gang et verdenscuprenn da han vant super-G i Kvitfjell. Aksel Lund Svindal sikret norsk dobbeltseier, 21 hundredeler bak Jansrud.
I Vinter-OL 2014 i Sotsji startet Jansrud med bronse i utfor etter Matthias Mayer og Christof Innerhofer. I superkombinasjonen ble det fjerdeplass etter at Jansrud hadde ledet etter utfordelen. Jansrud kjørte inn til gull i super-G og sikret dermed norsk gull i denne øvelsen i fjerde OL på rad og norsk alpingull i sjuende OL på rad. Dette var også Norges tiende OL-gull i alpint gjennom tidene.
Han ble tildelt Aftenpostens gullmedalje for 2014 for gullmedaljen i super-G i OL i Sotsji. På Idrettsgallaen 2015 ble han tildelt prisen som Årets mannlige utøver og Utøvernes pris, sistnevnte etter en avstemning blant toppidrettsutøvere.
Sesongen 2014/15 startet Jansrud med å vinne tre renn og ta én andreplass i Canada og USA. Han vant 75-årsjubileumsrennet av utforrennet i Hahnenkammrennene i Kitzbühel. Han er andre nordmann som har vunnet dette prestisjefylte utforrennet, Atle Skårdal var den første i 1990. I VM 2015 i Beaver Creek ble det sølv i kombinasjonen, 19 hundredeler bak Marcel Hirscher. Denne sesongen vant Jansrud sju verdenscuprenn, og han vant super-G-cupen og utfor-cupen og ble nummer to i verdenscupen sammenlagt, 160 poeng bak Marcel Hirscher. På Idrettsgallaen 2016 ble Jansrud kåret til Årets forbilde i 2015.
Kjære mor
«Kjære mor» er en norsk slager skrevet av Carl Christian Bøyesen, med samme preget som i de gamle morssangene. En person sender brev hjem og spør hvordan alt står til, men vet ikke om foreldrene lever. Som det heter i en verselinje: «Kjære mor, si får jeg noe svar, kanskje er du borte du og far». Visa ble sunget inn på plate av Søstrene Bjørklund og senere av De Syngende Husmødre på platen Lukk opp din hjertedør, men finnes også i en nyere versjon med Rita Engebretsen på Frem fra Glemselen kap.20.
Kjetil Jansrud
Karriere
Sesongen 2015/16 kom Jansrud på fjerdeplass sammenlagt i verdenscupen etter fire førsteplasser, to andreplasser og én tredjeplass.
Love Is the Greatest Compass
Love Is the Greatest Compass er et musikkalbum med Pogo Pops. Albumet ble utgitt i 2017.
Kjetil Jansrud
Karriere
I likhet med to sesonger før vant Jansrud de tre første fartsrennene sesongen 2016/17. Han vant også sesongens tre første super-G-renn, noe bare Herman Maier hadde klart tidligere. Jansrud sikret seg sammenlagtseieren i super-G denne sesongen. Jansrud vant det ene utforrennet i Kvitfjell og gikk forbi Lasse Kjus i antall verdenscupseire, og hadde dermed bare Aksel Lund Svindal og Kjetil André Aamodt foran seg på listen over nordmenn med flest verdenscupseire i alpint.
Sesongen 2017/18 vant Jansrud super-G-cupen for tredje gang. Seieren i super-G i Kvitfjell 11. mars var hans 21. verdenscupseier, han gikk dermed forbi Kjetil André Aamodt i antall verdenscupseire.
Sesongen 2018/19 vant Jansrud det første super-G-rennet i Lake Louise. Under utfortrening i Kitzbühel før Hahnenkammrennene brakk han to fingre og måtte opereres. Jansrud gjorde comeback under VM i alpint 2019 i Åre 15 dager etter bruddet og kjørte inn til en 22.-plass på super-G. Under utforrennet som gikk i vanskelige forhold lørdag 9. februar fikk Jansrud fullklaff og kjørte inn til gullmedalje. Aksel Lund Svindal sikret dobbelt norsk i sitt siste renn i karrieren, to hundredeler bak.
Jansrud fikk en kneskade i Beaver Creek i desember 2021. Det så først ut som han ville miste hele sesongen 2021/22, men han var tilbake til vinter-OL 2022 i Beijing. Der var han norsk flaggbærer og deltok i super-G der han kom på 23.-plass. Jansrud la opp som alpinist etter utforrennet i Kvitfjell 5. mars 2022.
Jansrud er utøverambassadør for den humanitære organisasjonen Right to play.
Prokletije
Prokletije, eller De fordømte fjellene (albansk: Bjeshkët e nemuna; serbisk: Prokletije; betydning på begge språk: «forbannede fjell»), er en fjellrekke i De dinariske alper som ligger i grenseområdet mellom det nordlige Albania, vestlige Kosovo og østlige Montenegro (kommunen Plav).
Sterkt forrevne karstfjell med antydning til isbredannelse dominerer. Det høyeste fjellet i Prokletije er Maja e Jezercës (Jezercafjellet), som reiser seg opp til 2,694 moh. Fjellet har bratte vegger og tinder som gir det et alpint utseende som man ikke finner andre steder på Balkan.
Sentrale deler av disse fjellene kalles også Malësia e Madhe på albansk. Den albanske delen av Prokletije betegnes også som «De albanske alper» (albansk: Alpet Shqiptare).
Fjellene er i hovedsak befolket av albanere.
Dauphiné-Alpene
Dauphiné-Alpene (fransk: Alpes du Dauphiné) er en gruppe fjellkjeder beliggende sørøst i Frankrike, vest for hovedkammen i Alpene. Flere topper når høyere enn 3 000 meter over havet. Barre des Écrins (4 102 m) er den høyeste fjelltoppen i området.
Avgrensning
Nordvest for elven Isère ligger De savoiiske Alper, nordøst for elven Arc ligger De grajiske Alper (Vanoise), øst for passet Col du Galibier og den øvre Durancedalen ligger De cottiske Alper, og helt i syd danner Durance grensen til De provençalske Alper. Vest for elven Drac ligger noen mindre fjellkjeder som vanligvis regnes til For-Alpene (Préalpes du Dauphiné).
Videre inndeling
De høyalpine fjellene av Dauphiné-Alpene (Alpes du Dauphiné) kan deles inn i fem fjellmassiv:
Også fjellene i For-Alpene (Préalpes de Dauphiné) kan deles inn i fem massiv:
Sykkel
Dauphiné-Alpene spiller en sentral del i sykkelrittet Dauphiné Libéré, som årlig sykles i området rundt Dauphiné. De mest kjente fjellovergangene, som regelmessig er en del av de ulike etappene i rittet, er eksempelvis Col du Galibier, Col de la Chartreuse, Col de la Croix de Fer og Mont Ventoux. De samme fjellpassene frekventers også ofte i Tour de France.
Fjelloverganger
De høyeste fjellovergangene i Dauphiné-Alpene er:
Lluís Domènech i Montaner
Lluís Domènech i Montaner (født i Barcelona 21. desember 1850, død i Barcelona 27. desember 1923) var en katalansk arkitekt som var hadde stor innflytelse på den såkalte katalanske modernismen, den katalanske art nouveau-bevegelsen. Han var også en prominent katalansk politiker.
MS «Røyksund»
M/S «Røyksund» er et lasteskip bygget i 1979 for Dampskibsselskabet Veritas, Haugesund.
Lluís Domènech i Montaner
Hans mest berømte bygninger, Hospital de Sant Pau og Palau de la Música Catalana i Barcelona, står på UNESCOs verdensarvliste.
Skapelse
Skapelse eller Skapelsen kan referere til:
Terrorangrepet på turister i Mareb 2007
Angrepet
Et medlem av Al-Qaida kjørte en bil lastet med eksplosiver inn i en kolonne med turister som besøkte Dronningen av Saba-tempelet i Mareb, Ma'rib- provinsen, Jemen.
Skader
8 spanske turister og 2 jemenittiske sjåfører ble drept, 12 personer ble såret.
Etterforskning
8. august ble fire militanter drept i et jemenittisk sikkerhetsraid nær Mareb, en av dem var Kassem al-Raimi, som var topplederen i al-Qaida som hadde ansvaret for angrepet på turistene. Raimi var også involvert i andre operasjoner og var en av 13 dømte fanger som flyktet fra et fengsel i Sanaa i 2006.
The Mighty Boosh
The Mighty Boosh er en britisk komiserie som gikk på BBC fra 2004 til 2007. Serien er laget etter en idé av Julian Barratt og Noel Fielding fra 1998. The Mighty Boosh finnes som live-tours, radio-show, samt tv-serien i Storbritannia. The Mighty Boosh begynte som et standup-show i 1998 og har senere blitt til en tv-serie. I 1999 byttet serien navn til Arctic Boosh, i 2000 til Autoboosh, til det senere ble The Mighty Boosh igjen da TV-serien begynte. I serien er det mange referanser til pop-kultur, og musikk spiller en sentral rolle. Vi får høre musikk fra forskjellige sjangre som electro, funk, punk og heavy metal. The Mighty Boosh har også laget sin egen musikksjanger kalt crimp. Fielding beskriver crimping som «en blanding av folk-rapping og barnerim». Det er Barratt som skriver musikken og fremfører den sammen med Fielding. Fielding står for det meste av det grafiske og den visuelle kunsten i serien.
Roller og skuespillere
Julian Barratt og Noel Fielding spiller hovedrollene i serien. Julian Barratts karakter heter Howard Moon, en jazz-fan med store ambisjoner som dikter, forfatter og jazz-musiker. Mye av dette gjør han for å imponere sin kjære, Mrs. Gideon (Mrs. Gideon forsvinner etter 1. sesong). Noel Fieldings rolle heter Vince Noir, en ubestemt person som har Mick Jagger, Gary Numan og Kiss som sine største idoler. Vince interesserer seg mest for mote og hater jazz over alt på jord. I tillegg til Howard og Vince følges sjamanen Naboo (Michael Fielding), hans gode venn gorillaen Bollo og Bob Fossil (Rich Fulcher). Dee Plume og Sue Denim fra punkbandet Robots in Disguise er nære venner av Barratt og Fielding og har gjort en rekke gjesteopptredener i tv-serien. De opptrådte også som dansere i deres andre live-tour Future Sailors Tour. Andre gjesteskuespillere er Gary Numan, bandet The Horrors, bandet Razorlight og Roger Daltrey. Faren til Fielding, Ray Fielding, gjorde også en gjesteopptreden i en episode.
Utgivelser
Serien består av tre sesonger. En Boosh-film og et Boosh-album er bekreftet men utgivelsesdato er ikke satt. Barratt og Fielding har utgitt to bøker; "The Mighty Book of Boosh" og "The Pocket Book Of Boosh". De har også gitt diverse live-DVD-er, The Mighty Boosh Live (2006) og Future Sailors Tour (2009), samt Journey of the Childmen (2010), en backstage-film fra live-showet Future Sailors Tour.
Sesong 1
Den første sesongen utspiller seg i en dyrehage (The Zooniverse) i et sted i England (trolig London). Sesongen består av åtte episoder hvor det vises kamper mot kenguruer, tur til arktis, en haiker med en mystisk boks (The Hitcher) og muterte dyr. Eieren av Dyrehagen er Dixon Bainbridge (Richard Ayoade og senere Matt Berry), Bainbridge ser ned på alle arbeiderne sine og setter seg selv på toppen. Bob Fossil er dyrehagens daglige leder.
Sesong 2
I den andre sesongen har Vince og Howard, samt Naboo og Bollo (Dave Brown), flyttet fra dyrehagen og flyttet inn i en leilighet i Dalston, England. Denne sesongen har seks episoder, og The Hitcher opptrer igjen, samt nye karakterer som Milky Joe, The Moon og Old Gregg.
Sesong 3
I den tredje og siste sesongen av The Mighty Boosh driver Vince og Howard en brukthandel kalt Nabootique, som ligger rett under leiligheten (fra sesong 2). Denne sesongen har også seks episoder. I første episode «Eels», opptrer The Hitcher på nytt. Da episoden ble vist for første gang på TV, var seeretallene på over 1 million.
Boris Majorov
Boris Aleksandrovitsj Majorov (russisk: Борис Александрович Майоров; født 11. februar 1938 i Moskva) var en sovjetisk ishockeyspiller som deltok i de olympiske vinterleker 1964 i Innsbruck og 1968 i Grenoble.
Majorov spilte på Sovjetunionens herrelandslag i ishockey 1961 til 1968. Han ble olympisk mester to ganger, 1964 i Innsbruck og 1968 i Grenoble og verdensmester seks ganger. Han spilte 134 landskaper og scoret 63 mål for Sovjetunionen.
Majorov spilte for klubben Spartak Moskva 1955-1970 og scoret 255 mål på 400 kamper. Han var tvillingbror til Jevgenij Majorov.
Erwin
Erwin kan vise til
Personer med fornavn Erwin:
Personer med etternavn Erwin:
Steder i USA:
Wendeng
Wendeng (kinesisk: 文登; pinyin: Wéndēng) er en by på fylkesnivå i provinsen Shandong i Folkerepublikken Kina. Den hører inn under byprefekturet Weihai og har knapt 650 000 innbyggere (2004).
Lussi (syngespill)
Lussi er en førjulsfortelling skrevet av Tor Karseth 1990. Det handler om hvordan folk forberedte seg til jul i gamle dager. Luciafeiringen er en relativt ung skikk i Norge. Før i tida var det slik at all julebakst og vasking av huset (altså alle juleforberedelser) måtte være ferdig før Lussinatta.
Tor Karseth skrev dette spillet i 1990. Sammen med Geir Willard har han laget musikken. Dette var et av hans første skuespill, nå har han til sammen laget hele 30 forskjellige. Skuespillet Lussi har blitt oppført hvert år siden 1990 og det er Tor Karseth og Geir Willard i samarbeid med Hedmarksmuseet som har satt det opp samtlige år.
Lussi blir spilt i på Domkirkeodden på Hamar hvert år.
Les Corts
Les Corts er et distrikt i den katalanske byen Barcelona. Her ligger Barcelonas universitet samt flere høyskoler. I Les Corts ligger også flere av byens mest eksklusive boligområder. Det samme gjør Camp Nou, hjemmebanen til fotballklubben FC Barcelona og Europas største fotballstadion.
Bydeler
Les Corts er inndelt i tre bydeler (barris):
Oldham County (Texas)
Oldham County er et fylke i den amerikanske delstaten Texas. Det ligger i den nordvestlige delen av staten og det grenser mot Hartley County i nord, Moore County i nordøst, Potter County i øst og mot Deaf Smith County i sør. Det har også grense mot delstaten New Mexico i vest.
Oldham Countys totale areal er 3 889 km² hvorav 2 km² er vann. I 2000 hadde fylket 2 185 innbyggere og administrasjonssenteret ligger i byen Vega. Oldham County har fått sitt navn etter senator Williamson Simpson Oldham.
Jakob Didriksen Roll
Jakob Didriksen Roll (også skrevet Jacob Dirichsen) (død 1685) var en norsk brukseier med tittelen rådmann i Christiania, og en stor jordegodseier på Østlandet.
Liv
Han var sønn av Didrik Roll (død før 1649), som eide en gård i Christiania. I 1654 ble han gift med Maren Jensdatter (død 1694), stedatter av Niels Lauritzen, en av de største oppkjøperne av krongods på 1660-tallet. Siden Niels Lauritzen og hans hustru døde barnløse, gjorde Maren krav på arven. Hun kom dermed i strid med sin tante, Anna, gift med Hartvig Nielsen Oxenløve. Ved dom på Christiania byting i 1666 ble innsigelsen mot Marens arv avvist, slik at Jakob Roll og Maren ble arvinger til flere bygårder i Christiania og over 80 bondegårder.
Fra 1674 til 1675 var han trelasttiendeforpakter.
I 1670- og 80-årene drev han sagbruk med fire sager på Haneborg. Etter hans død kom bruket i forfall, slik at enken fikk privilegium på to sager i 1688, mens to ble kassert. Den neste eieren ble etatsråd de Wiggers. Jakob Roll eide også blant annet Rådmannsgården, den eldste bevarte bygningen i dagens Oslo, samt gården Bredtvet i Aker. På denne gården måtte hans enke Maren tilbringe tre uker i husarrest i 1689, etter at hun ulovlig hadde kastet ut en leieboer fra et hus i byen.
Han var far til overhoffrettsassessor Lorentz Roll og borgermester Nils Jakobsen Roll.
Maria Sajdak
Hun representerte Polen under Sommer-OL 2016 i Rio de Janeiro, der hun tok bronse i dobbeltfirer.
Consis
Consis er en tidligere kjede av regnskapsbyråer som ble etablert i 1992, som en sammenslutning av regnskapsbyråer og bestod pr. 2010 av 47 økonomihus, hvorav 12 er egeneiet. Consiskjeden omsatte i 2006 for kr. 230 mill, og har rundt 400 ansatte. I 2004 dannet Consis egne IT- og inkassoselskap, Consis Solutions og Consis Credit.
I 2011 gikk Sparebanken Hedmark inn som ny eier, med en eierandel på 100%. Consis AS endrer navn til SpareBank 1 Regnskapshuset Østlandet AS høsten 2013.
Pr. mai 2014 består SpareBank 1 Regnskapshuset Østlandet AS av 15 avdelinger og 150 ansatte.
Historie
Consis ble dannet i 1992 som en medlemseid kjede, men gikk over til å bli en hybridkjede med egne økonomihus og franchisebedrifter.
I 2003 kjøpte ØkonomiFOKUS 51 % av Consis Norge AS. ØkonomiFOKUS var da et regnskapsbyrå med 6 avdelinger og rundt 60 ansatte. Sammen dannet de Norges nest største regnskapskjede.
I 2004 dannet Consis en egen IT-del med navnet Consis Solutions. Dette i samarbeid med Telecomputing ASA. Samme året dannet de også Consis Credit som er en egen inkassoavdeling.
I 2011 gikk Sparebanken Hedmark inn som hovedeier av Consis. Consis hadde store finansielle og likviditetsmessige utfordringen på bakgrunn av store investeringer innen IT, forretningsutvikling og oppkjøp av regnskapskontorer. Dermed klarte de ikke å finne en ny leder som på akseptable vilkår har kunne lede Consis. Consis bestod da av 47 økonomihus med 350 medarbeidere.
Høsten 2013 endret Consis navn til SpareBank 1 Regnskapshuset i samråd med lansering av ny landsdekkende allianse på tvers i SpareBank 1 Gruppen.
Bibal daihe Bassi čala
Bibal daihe Basse čala er den første nordsamiske oversettelsen av hele Bibelen i Norge. Den ble utgitt første gang i 1895 og var satt sammen av en revidert oversettelse av N.V. Stockfleths NT-utgivelse fra 1840 og en oversettelse av GT gjort av Lars Jacobsen Hætta. Revisjonen av NT var gjort av Jens Andreas Friis og Hætta. Utgivelsen ble ikke gjort av Det Norske Bibelselskap som hadde gitt ut bibeldeler på samisk tidligere, men av Norsk Finnemisjon.
Zhong Yao
Zhong Yao (kinesisk: 鍾繇, pinyin: Zhōng Yáo, Wade-Giles: Chung Yao, også romanisert Zhong You, født 151 i Changge i det som i dag er provinsen Henan i Kina, død 230) var en minister i Weidynastiet. Han studerte under den berømte kalligrafen Cai Yong, og tilskrives utviklingen av den såkalte regelskrift.
Under Cao Cao var Zhong Yao gitt ansvaret for forsvaret av byen Chang'an, men han led nederlag for den angripende rivalen Ma Chao i et stort slag. Etter Cao Caos etterfølgers død Cao Pi ble Zhong Yao under hans etterfølgers Cao Rui utropt til Weis store læremester. Hans sønn Zhong Hui var også kalligraf og offiser under Deng Ai.
William Morris
William Morris (født 24. mars 1834, død 3. oktober 1896) var en britisk kunstner, forfatter, sosialist og aktivist. Han var en av grunnleggerne av den britiske formgivningsbevegelsen Arts and Crafts, kjent som formgiver av tapeter og mønstervevninger, forfatter av lyrikk, fiksjon og en foregangsmann innenfor den engelske sosialistbevegelsen.
Familien var velstående, og han gikk på skole ved Marlborough College, men sluttet i 1851 etter et studentopprør. Han begynte deretter på Universitetet i Oxford ved Exeter College. Han ble påvirket av kunstkritikeren og kunstteoretikeren John Ruskin der, og møtte Dante Gabriel Rossetti, Edward Burne-Jones, Ford Madox Brown og Philip Webb, som skulle bli hans livslange venner og samarbeidspartnere. Han møtte også sin framtidige hustru, Jane Burden, ei kvinne fra de nedre arbeiderklasser. Med sin bleike hud, slanke kropp og lange, bølgende hår ble hun av Morris og vennene hans, selve legemliggjørelsen av kvinnelig skjønnhet og satt modell for flere pre-rafaelittiske malerier.
Vennene hans dannet en kunstnerbevegelse, Det pre-rafaelittiske broderskap, hvor de blant annet søkte tilbake til en tidligere tid, spesielt middelalderen, hvor tarvelige, maskinproduserte industriprodukter ikke eksisterte. Innenfor områder som dekorasjon, interiør, møbler og arkitektur foretrakk de «det ekte», en skikkelig håndverkstradisjon som skulle heves til samme status som kunstnere. Morris ønsket at kunst skulle være rimelig nok for vanlige folk, det vil si den voksende middelklassen i det viktorianske England. Det skulle heller ikke være noe hierarki av kunstformer.
I ekteskapet med Jane Burden fikk han to døtre, Jane (kalt for Jenny) og Mary (kalt for May), sistnevnte skulle følge i sin fars fotspor som kunstvever.
Forretningskarriere
Morris forlot Oxford for å jobbe i et arkitektfirma, men etter hvert tegnet han mer og mer dekorasjonskunst. Sammen med Philip Webb bygde han et hus ved Bexleyheath i Kent. Det var hans bryllupspresang til ektefellen Jane og ble kalt for «Red House». Det var her hans tanker om formgivning ble dannet i det praktiske arbeidet med å innrede og dekorere huset. Til ære for Morris' forbindelse til Bexleyheath ble en byste avduket i byens sentrum i 1996. Han bygde også «Standen House» i Sussex sammen med Webb.
I 1861 grunnla han firmaet Morris, Marshall, Faulkner & Co. sammen med Dante Gabriel Rossetti, Edward Burne-Jones, Ford Madox Brown og Philip Webb. For resten av livet skulle han komme til å arbeide i sitt eget firma, skjønt firmanavnet endret seg, og ble iblant kalt for Morris and Company. Selskapet oppmuntret en gjenoppvekkelse av tradisjonelt håndverk som glassmaleri og veving, og Morris gjenskapte på egen hånd kunsten med veving av billedtepper i England. Hans design og formgivning blir fortsatt solgt den dag i dag under lisens for et firma i London.
Poesi
Mens han gikk på universitetet hadde Morris allerede begynt å skrive poesi og utga et magasin sammen noen venner. Det første selvstendige verket hans var Gueneveres forsvar (The Defence of Guenevere), 1858, men det ble kjølig mottatt av kritikerne og han mistet motet til å gi ut flere dikt på flere år. Han hadde også malt et maleri av kong Arthurs dronning, men det meste kjente av hans poesi er antagelig Høystakken i floden (The Haystack in the Floods) som også kom fra denne tiden. Det er et dystert, realistisk stykke med handling fra et overtydelig skildret, regnfyllt landsbymiljø.
De siste skrevne fortellingene i samlingen er en gjenfortelling av islandske sagaer, og fra da og fram til hans sosialistiske periode, var Morris fascinert av fortellinger om gamle germanske og norrøne folkeslag. Sammen med sin islandske venn Eirik Magnusson var han blant de første som oversatte sagaer til engelsk språk, og hans egen episke gjenfortelling av Sigurd Favnesbane var hans egen favoritt blant sine dikt.
På grunn av den brede anerkjennelsen som han fikk som poet, fikk Morris et offentlig stipend (Poet Laureateship) etter at Alfred Tennyson døde i 1892, men han avslo dette.
Arkitektur
Selv om Morris aldri praktiserte som arkitekt, fortsatte hans interesse for arkitektur livet ut. I 1877 grunnla han en forening for bevarelsen av gamle bygninger, og hans bevaringsarbeid resulterte indirekte i National Trust, det vil si «Den nasjonale stiftelse for steder av historisk interesse eller naturskjønnhet», en organisasjon som arbeider for å bevare uberørte naturområder og historiske bygninger i Storbritannia. Kombinert med inspirasjonen fra John Ruskin, spesielt boken The Stones of Venice, spilte arkitektur en viktig symbolsk rolle i Morris’ tilnærming til sosialismen.
Sosialisme
William Morris var sammen med datteren May Morris, blant de første sosialister i England, og jobbet direkte med Eleanor Marx og Friedrich Engels for å starte den sosialistiske bevegelsen i England. I 1883 ble han medlem i Social Democratic Federation og i 1884 organiserte han utbrytergruppen Socialist League. Morris befant seg brått i den vanskelige posisjonen som mekler mellom de marxistiske og anarkistiske fraksjonene av sosialistbevegelsen, og kranglingen mellom de to gruppene kom til dele bevegelsen. Denne siden av Morris’ arbeid er omfattende skildret av E.P. Thompson (i kapittelet Romantic to Revolutionary) i dennes biografi om Morris. Det var i denne perioden at Morris skrev sitt mest kjente prosaverk, En drøm om John Ball (A Dream of John Ball) og det utopiske Drømmen om fremtiden (News from Nowhere).
Morris og Rossetti leide et sommerhus på landet, «Kelmscott Manor» ved Kelmscott i Oxfordshire, men det ble snart et sted hvor Rossetti og Jane Morris møttes for et eventyr. Etter at Morris hadde forlatt Socialist League delte han sin tid mellom selskapet sitt og landstedet ved Kelmscott, hvor han skrev en serie romaner av fantasisk litteratur som senere ble en betydelig innflytelse på J.R.R. Tolkien og C.S. Lewis.
Da han døde i 1896 ble han gravlagt på kirkegården i Kelmscott.
Trykkeriet og forlaget Kelmscott Press
I januar 1891 grunnla Morris selskapet Kelmscott Press i Hammersmith i London for å produsere eksempler på bedre trykkeri- og bokdesign. Bøkene ble formgitt for å være en referanse til de metodene og teknikkene han brukte, hva han så på som tradisjonelle metoder for trykking og håndverkslag på linje med Arts and Crafts-bevegelsen som en helhet, og som et svar til utbredelsen av litografi, spesielt de litografiske trykk som var designet for å se ut som trykk fra tresnitt.
Han formga klare skrifthoder som han romanske «gylne» skrift som var inspirert av den gamle venetianske trykkeren Nicolaus Jenson, og han tegnet dekorative kant- og randmønstre etter inspirasjon fra de første trykte bøkene på 1400-tallet (incunabula) og deres tresnittsillustrasjoner. Samholdet mellom blekk og papir, og en samordning av bokstavtyper og dekorasjon på boksidene, gjorde Kelmscott Press til den mest berømte av alle private trykkerier innenfor Arts and Crafts-bevegelsen. Det var i virksomhet fram til 1898, produserte 53 titler og inspirerte andre private trykkerier, blant annet Doves Press. For bokelskere er Kelmscott Press’ utgave av The Works of Geoffrey Chaucer, illustrert av Edward Burne-Jones sett på som en av de vakreste bøker noensinne. En pen faksimileutgave av denne ble utgitt i 2002 av The Folio Society.
Ettermæle
Ulike foreninger for William Morris, såkalte «Morris Societies», er aktive i Storbritannia, USA og Canada for å ta vare på Morris’ verk og hans tanker. Hans innflytelse lever videre i moderne interiør og arkitektur. Firmaer som Harvest House og Stickley Furniture selger fortsatt gjenstander preget av Arts and Crafts-bevegelsen. Det er også et gymnas i London som bærer navnet til hans minne.
Liste over øyer i Norge
Liste over øyer i Norge omfatter større øyer i Kongeriket Norge. Norges øyer i saltvann utgjør 85 360 km² (Bouvetøya, Peter I Øy og øyene på kysten av Dronning Maud Land inngår ikke i Kongeriket og inngår således ikke i dette arealet).
Svalbard, Jan Mayen og Norges biland
Svalbard og Jan Mayen inngår i Kongeriket Norge. Disse øyene er adskilt fra fastlandet av store åpne havområder. Disse medregnet er Spitsbergen, Nordaustlandet og Edgeøya de tre største øyene i Norge.
100 største øyer
Liste viser de 100 største øyene i Norge (hovedlandet) rangert etter areal. Kartverket regner Bømlo som to øyer der den minste delen kalles Bømlo-2. Da Spangereidkanalen var gravd ut 2007 ble Lindesneset omdefinert fra en halvøy til en øy av Statens kartverk. I februar 2008 ble Lindesnes fortsatt å regne for Norges sørligste punkt på fastlandet. Tunøya, som er en innlandsøy i elv (fluvial øy) i Sarpsborg, er 80,67 km2 og er ikke med Kartverkets liste. Rolvsøy i Østfold har et areal på 60,51 km2; den dannes av Glommas nedre løp og er ikke med på Kartverkets liste. Disse 100 øyene har et samlet areal på 18,380 km2.
Brudeservice
Brudeservice kan brukes for å beskrive en særegen form for brudepris hvor verdiene som betales til en bruds foreldre for retten til å ekte deres datter er brudgommens egen arbeidskraft. Praksisen er som regel forekommende i jeger- og samlersamfunn som ikke har like omfattende materielle eller økonomiske sfærer som kvegholdene eller jordbrukende folkegrupper.